Øystein Moen

Øystein Moen (født 16. august 1980 på Mære i Steinkjer kommune) er en norsk jazzmusiker (piano) og komponist, kjent fra band som Jaga Jazzist og Puma.

Karriere 
Moen ble utdannet på jazzlinja ved Trondheim musikkonservatorium, der han og noen medstudenter startet bandet Puma, en slektning til Supersilent. Puma er Øystein Moen (synthesizere og elektronikk), Stian Westerhus (gitar og elektronikk) og Gard Nilssen (trommer). Albumet Half Nelson Courtship kom i 2010.

Mens han studerte i Trondheim ble Moen kjent med trommeslageren Isak Strand alias Me At Sea, og de innledet et samarbeid som førte frem til opptreden på Eccofest 2005, en electronicafestival i Bergen. Den ble dokumentert på albumet Moen Meets Me At Sea (2005).

I 2008 ble Moen med i bandet Jaga Jazzist, noe som førte til en rekke opptredener ved festivaler i Norge og internasjonalt. Han samarbeidet også med Susanne Sundfør sammen med to andre keyboardister, Morten Qvenild og Christian Wallumrød, på Oslo Jazzfestival 2011. Bestillingsverket til Ekkofest 2012 er komponert av Stian Westerhus og Moen, begge med i bandene Jaga Jazzist og Puma. De er begge eksperimentelle musikere og samarbeidet med vokalisten Susanne Sundfør.

Utmerkelser 
 Årets unge jazz musikere 2006 med Puma på Moldejazz, tildelt av Rikskonsertene og Norsk Jazzforum.
 Finalist i Young Nordic Jazz Comets 2006 i Reykjavík, Island

Diskografi 
Med Me At Sea

Med Puma

, med Lasse Marhaug

Med Jaga Jazzist

Referanser

Eksterne lenker 
 Øystein Moen på MySpace

Norske jazzpianister
Norske jazzkomponister
Personer fra Bergen kommune
Fødsler i 1980